
Nr. 712717
	Prašome patikslinti pirkimo „Proaktyvios IT tinklo periferijos apsaugos ir saugumo operacijų centro paslaugos“ sąlygas, susijusias su pasiūlymo galiojimo ir sutarties įvykdymo užtikrinimu. 

Specialiųjų pirkimo sąlygų 5.3.7 punkte nurodyta, kad pasiūlymo galiojimo užtikrinimas gali būti taikomas, jeigu tiekėjas, kurio pasiūlymas laimėjo pirkimą, nepateikia sutarties sąlygų įvykdymą užtikrinančio dokumento arba neperveda užstato, jei taikoma, arba neįvykdo kitų sutartyje nustatytų jos įsigaliojimo sąlygų. 

Tuo pačiu sutarties projekto Specialiųjų sutarties sąlygų 4.1 punkte nurodyta, kad papildomų sutarties įvykdymo užtikrinimo priemonių nereikalaujama, o 3.7 punkte nurodyta, kad avansas netaikomas. 

Atsižvelgiant į tai, prašome patvirtinti: 

Ar šiame pirkime tiekėjas kartu su pasiūlymu turi pateikti pasiūlymo galiojimo užtikrinimą patvirtinantį dokumentą, t. y. banko garantiją, draudimo bendrovės laidavimo raštą ar kitą analogišką dokumentą? 
Ar laimėjęs tiekėjas prieš sutarties pasirašymą arba po sutarties pasirašymo turės pateikti sutarties įvykdymo užtikrinimo dokumentą, t. y. banko garantiją, draudimo bendrovės laidavimo raštą, arba pervesti užstatą? 
Ar teisingai suprantame, kad šiame pirkime pasiūlymo galiojimas užtikrinamas tik pirkimo sąlygose numatyta 5 proc. bauda, o papildomas banko garantijos, draudimo bendrovės laidavimo rašto ar užstato pateikimas nėra reikalaujamas?
	Patvirtiname, kad šiame pirkime tiekėjas kartu su pasiūlymu neturi pateikti pasiūlymo galiojimo užtikrinimą patvirtinančio dokumento, t. y. banko garantijos, draudimo bendrovės laidavimo rašto ar kito analogiško dokumento. 

Patvirtiname, kad laimėjęs tiekėjas prieš sutarties pasirašymą arba po sutarties pasirašymo neturės pateikti sutarties įvykdymo užtikrinimo dokumento, t. y. banko garantijos, draudimo bendrovės laidavimo rašto, ar pervesti užstatą? 

Teisingai suprantama, kad šiame pirkime pasiūlymo galiojimas užtikrinamas tik pirkimo sąlygose numatyta 5 proc. bauda, o papildomas banko garantijos, draudimo bendrovės laidavimo rašto ar užstato pateikimas nėra reikalaujamas.

